31. การประกอบธุรกิจของแต่ละสายผลิตภัณฑ์

1.  ชิ้นส่วนสำหรับเครื่องปรับอากาศภายในรถยนต์

  4.1.1 ลักษณะผลิตภัณฑ์

  ชิ้นส่วนสำหรับเครื่องปรับอากาศภายในรถยนต์ โดยส่วนใหญ่เป็นท่อที่ทำมาจากอลูมิเนียม
  นำมาขึ้นรูปและประกอบเข้ากับชิ้นส่วนโลหะต่างๆ
  และประกอบเป็นชุดจำหน่ายให้กับผู้ประกอบเครื่องปรับอากาศรายใหญ่ซึ่งจะส่งมอบและจำหน่ายให้แก่โรงงานผู้ผลิตรถยนต์ต่อไป
  ตัวอย่างของสินค้า เช่น Inlet/Outlet Pipe Assembly, Header, Suction Pipe,
  Flange Inlet/Outlet, Pipe and Hose Assembly, Liquid Pipe, Pipe
  Assembly with Flange, Discharge Pipe, Insulator Pipe Assembly,
  Hose-Heather Assembly, Compressor Part

  4.1.2 การตลาดและภาวะการแข่งขัน

  การทำตลาดของผลิตภัณฑ์

  บริษัทให้ความสำคัญกับคุณภาพสินค้า และความพอใจของลูกค้าเป็นอันดับแรก จึงได้ดำเนิน

  กลยุทธ์ด้านการตลาดมาอย่างต่อเนื่องคือ

1.  Quality First คำนึงถึงคุณภาพของสินค้าเป็นลำดับแรก

2.  Differentiation
    สร้างความหลากหลายของผลิตภัณฑ์และบริการเพื่อตอบสนองความต้องการทุกรูปแบบของสินค้า

3.  Cost Effectiveness สร้างผลิตภัณฑ์ที่มีคุณภาพในราคาที่ลูกค้าสามารถซื้อไปแข่งขันได้

4.  Quick Response ตอบสนองความต้องการของลูกค้าอย่างรวดเร็ว

5.  Flexible Manufacturing system
    ปรับระบบการผลิตให้ทันต่อสภาพแวดล้อมที่เปลี่ยนแปลงอย่างรวดเร็ว

6.  Focus on Products and Stakeholders
    ให้ความสำคัญกับผลิตภัณฑ์ที่เป็นมิตรกับสิ่งแวดล้อมและผู้มีส่วนได้เสียทั้งทางตรงและทางอ้อม

7.  Service Mind มีจิตวิญญาณและความตั้งใจในเรื่องการบริการ
    เพื่อให้ลูกค้าได้รับความพึงพอใจสูงสุด

  กลุ่มลูกค้า

  ภาวะการแข่งขัน

  ในปี 2552 จากสภาพเศรษฐกิจโลกที่ถดถอยส่งผลกระทบต่อยอดขายรถยนต์ที่ตกต่ำเกือบทั่วโลก
  ทำให้อุตสาหกรรมยานยนต์โลกต้องปรับโครงสร้างเพื่อรับมือกับการหดตัวดังกล่าว
  ซึ่งการปรับโครงสร้างดังกล่าวย่อมส่งผลกระทบต่ออุตสาหกรรมยานยนต์ไทยอย่างไม่อาจเลี่ยงในฐานะที่ไทยเป็นฐานการผลิตให้กับบริษัทรถยนต์ต่างประเทศต่างๆ
  แต่จากการประเมินสถานการณ์ในปัจจุบันที่มีต่อกระแสการปรับโครงสร้างการผลิตของบริษัทรถยนต์หลายแห่งในโลก
  ประเทศไทยยังคงรักษาสถานะในการเป็นฐานการผลิตที่สำคัญในภูมิภาคของค่ายรถชั้นนำของโลก
  อย่างไรก็ตาม แม้ไทยจะยังคงได้รับความสนใจจากบริษัทรถยนต์โลก
  แต่อนาคตของอุตสาหกรรมยานยนต์ไทยมีแนวโน้มเผชิญความท้าทายจากการแข่งขันที่เพิ่มสูงขึ้น
  ทั้งนี้จากข้อมูลการลงทุนในอุตสาหกรรมยานยนต์ของประเทศญี่ปุ่นในภูมิภาคของเอเชีย พบว่า
  การลงทุนในไทยลดลงร้อยละ 38.5 ในปี 2551 ขณะที่การลงทุนในจีน อินเดีย เวียดนาม
  เพิ่มขึ้น
  ซึ่งถ้าพิจารณาตัวเลขมูลค่าการขอรับการส่งเสริมการลงทุนจากบีโอไอในกิจการประเภทผลิตภัณฑ์โลหะ
  เครื่องจักรและอุปกรณ์ขนส่งช่วง 4 เดือนแรกของปี 2552
  พบว่าลดลงจากปีก่อนถึงประมาณร้อยละ 44.8

  ปริมาณการผลิตรถยนต์ในประเทศในช่วงปี 2547-2552

  []

ที่มา : สมาคมอุตสาหกรรมยานยนต์ไทย

กลุ่มอุตสาหกรรมยานยนต์ สภาอุตสาหกรรมแห่งประเทศไทย

  ปริมาณการจำหน่ายรถยนต์ในประเทศ ในช่วงปี 2547-2552

[]

ที่มา : สมาคมอุตสาหกรรมยานยนต์ไทย

กลุ่มอุตสาหกรรมยานยนต์ สภาอุตสาหกรรมแห่งประเทศไทย

  ปริมาณการส่งออกรถยนต์ ในช่วงปี 2547-2552

  []

ที่มา : สมาคมอุตสาหกรรมยานยนต์ไทย

กลุ่มอุตสาหกรรมยานยนต์ สภาอุตสาหกรรมแห่งประเทศไทย

  จากวิกฤตทางเศรษฐกิจ ในปี 2552
  จึงส่งผลกระทบโดยตรงต่อธุรกิจชิ้นส่วนสำหรับเครื่องปรับอากาศภายในรถยนต์ ทำให้ยอดขายในปี
  2552 จำนวน 320 ล้านบาท ( 2551: 444 ล้านบาท) ลดลง 124 ล้านบาท คิดเป็น 28%
  อย่างไรก็ตามยอดขายได้กลับมาสูงขึ้นในไตรมาสที่ 3 และไตรมาสที่ 4
  ซึ่งเป็นผลมากจากผลิตภัณฑ์เดิม ลูกค้าเดิมได้มีการสั่งซื้อเพิ่มขึ้น และอีกส่วนหนึ่งมาจาก
  ในช่วงวิกฤติ 6 เดือนแรก ได้มีการเร่งทำการตลาดในช่วงวิกฤต
  โดยได้เข้าไปติดต่อลูกค้าเก่าที่ปิดฐานการผลิตจากประเทศญี่ปุ่นมาประเทศไทย
  และลูกค้าใหม่ที่เริ่มยกฐานการผลิตเข้ามาสู่ประเทศไทย จึงทำให้ยอดขายเพิ่มขึ้น
  และอีกส่วนหนึ่งเป็นผลมาจาก ผลิตภัณฑ์ใหม่ที่พัฒนาในช่วงปี 2551 - 2552
  แต่มีการระงับไปเนื่องจากภาวะเศรษฐกิจในครึ่งปีแรกของปี 2552
  และได้กลับมาพัฒนาและเริ่มผลิตได้ในไตรมาสที่ 4 ปี 2552

  แนวโน้มภาวะอุตสาหกรรม

  ภาวะอุตสาหกรรมรถยนต์ในปี 2553 คาดว่าจะขยายตัวประมาณร้อยละ 40
  เมื่อเปรียบเทียบกับปีที่ผ่านมา ตามการฟื้นตัวของสภาพเศรษฐกิจโลก และเศรษฐกิจในประเทศ
  สำหรับตลาดรถยนต์ในประเทศ
  มีปัจจัยบวกจากนโยบายส่งเสริมการลงทุนเพื่อผลิตรถยนต์ประหยัดพลังงานมาตรฐานสากล (Eco
  Car) ซึ่งจะมีผู้ประกอบการรถยนต์เปิดตัว Eco Car
  อีกทั้งผู้ประกอบการหลายรายมีการแนะนำรถยนต์รุ่นใหม่ออกสู่ตลาดในช่วงปลายปี 2552
  ซึ่งจะเป็นการกระตุ้นตลาดได้อีกทางหนึ่ง ในส่วนของตลาดรถจักรยานยนต์ในประเทศ
  คาดว่าจะได้รับปัจจัยบวกจากราคาพืชผลทางการเกษตรที่คาดว่าจะปรับตัวสูงขึ้น
  อีกทั้งนโยบายกระตุ้นเศรษฐกิจของรัฐบาลผ่านแผนปฏิบัติการไทยเข้มแข็ง
  น่าจะเห็นผลที่เป็นรูปธรรมได้ ในส่วนของการส่งออกรถยนต์ และรถยนต์จักรยานยนต์
  คาดว่าจะเป็นไปตามสภาพเศรษฐกิจของประเทศคู่ค้าหลัก อย่างไรก็ตาม ปัจจัยด้านราคาน้ำมัน
  อัตราดอกเบี้ย อาจส่งผลต่อความต้องการเลือกซื้อรถยนต์ ทั้งในประเทศและต่างประเทศได้

  จากสถานการณ์ในปีที่ผ่านมาทำให้บรรยากาศการลงทุนในภูมิภาคที่ยิ่งทวีความรุนแรงขึ้นเรื่อยๆนั้นเป็นสิ่งที่รัฐบาลและหน่วยงานที่เกี่ยวข้องควรให้ความสำคัญและหาแนวทางเสริมสร้างความน่าดึงดูดสำหรับการลงทุนในอุตสาหกรรมยานยนต์ในประเทศไทย
  เพื่อไม่ให้ไทยต้องสูญเสียโอกาสในการลงทุนในอุตสาหกรรมยานยนต์ในอนาคตให้กับประเทศเพื่อนบ้านไป
  ซึ่งสิ่งที่รัฐบาลหรือผู้ดำเนินนโยบายจำเป็นจะต้องเร่งทำ คือ
  การพยายามเสริมจุดแข็งของไทยในด้านต่างๆทั้งการพัฒนาทักษะบุคลากร
  และศักยภาพของอุตสาหกรรมสนับสนุน
  โดยเฉพาะด้านเทคโนโลยีสำหรับการผลิตรถยนต์อนาคตที่มีมาตรฐานสูงและเน้นการประหยัดพลังงานและใช้พลังงานทางเลือกเป็นหลัก
  เพื่อชดเชยกับค่าจ้างแรงงานและต้นทุนวัตถุดิบอื่นๆที่อาจจะสูงกว่า
  รวมถึงรักษาคุณภาพของสินค้าที่ผลิตขึ้นมาให้เป็นที่ยอมรับโดยทั่วไป
  ขณะเดียวกันก็ต้องลบจุดอ่อนต่างๆโดยเฉพาะอย่างยิ่งความไม่มีเสถียรภาพทางการเมือง
  ซึ่งความวุ่นวายทางการเมืองในแต่ละครั้งได้บั่นทอนความเชื่อมั่นของผู้ลงทุนลงไปเรื่อยๆ
  รวมไปถึงการสร้างความชัดเจนในการดำเนินนโยบายร่วมกันในระยะยาวระหว่างการพัฒนาอุตสาหกรรมยานยนต์และทิศทางการพัฒนาพลังงาน
  นอกจากนี้ก็ควรหาโอกาสให้กับการลงทุนในอุตสาหกรรมยานยนต์ไทย ไม่ว่าจะเป็น
  การออกมาตรการส่งเสริมการลงทุนต่างๆที่เอื้อให้เกิดความน่าสนใจในการลงทุน
  อำนวยความสะดวกในการดำเนินการลงทุนผลิตของภาคธุรกิจ
  และร่วมกันหาตลาดศักยภาพใหม่ๆพร้อมทั้งการสนับสนุนการทำข้อตกลงการค้าเสรีในประเทศที่ไทยมีศักยภาพการแข่งขัน
  เป็นต้น
  คาดว่าจะช่วยทำให้การมาลงทุนในอุตสาหกรรมยานยนต์ในไทยแม้จะหดตัวลงไปบ้างอย่างในภาวะปัจจุบัน
  ตามภาวะเศรษฐกิจโลกที่ถดถอยแต่ก็จะยังคงมีความน่าสนใจต่อเนื่อง
  และนอกเหนือจากการเสริมจุดแข็งและลดจุดอ่อนข้างต้นแล้วประเด็นที่สำคัญที่สุดอีกประการที่รัฐไม่ควรมองข้าม
  คือ
  การที่รัฐบาลและภาคส่วนที่เกี่ยวข้องต้องร่วมกันให้ความเชื่อมั่นกับนักลงทุนและพร้อมที่จะให้ความช่วยเหลืออย่างเต็มที่ในส่วนที่ช่วยได้
  เพื่อให้กิจการของบริษัทนักลงทุนสามารถฝ่าวิกฤตและก้าวไปข้างหน้าด้วยกันในอนาคต
  เพื่อสร้างภาพลักษณ์ที่ดีในระยะยาวสำหรับนักลงทุนในการเป็นประเทศเป้าหมายในการลงทุนของนักลงทุนต่อเนื่องไปในอนาคต

1.  ชิ้นส่วนอุปกรณ์เครื่องปรับอากาศสำหรับอาคารที่อยู่อาศัยและเครื่องทำความเย็น

  ประกอบด้วย ชิ้นส่วนเครื่องปรับอากาศภายในอาคาร ชิ้นส่วนคอมเพรสเซอร์ โลหะแผ่นขึ้นรูป
  ชิ้นส่วนพลาสติก อุปกรณ์แลกเปลี่ยนความร้อน โดยมีรายละเอียดดังนี้

  4.2.1 ชิ้นส่วนเครื่องปรับอากาศภายในอาคาร

  ในที่นี้เราจะขอกล่าวถึงชิ้นส่วนที่ช่วยในการลำเลียงและควบคุมเส้นทางการไหลของน้ำยาทำความเย็น
  ซึ่งในระบบการส่งน้ำยาต่างๆในเครื่องทำความเย็นส่วนใหญ่มักจะใช้ชิ้นส่วนที่เป็นท่อทองแดงในการส่งถ่ายน้ำยาทำความเย็นเพื่อป้อนเข้าสู่ระบบกระบวนการเปลี่ยนอุณหภูมิและความดัน
  เนื่องจากคุณสมบัติเชิงกลและเชิงกายภาพของท่อทองแดงที่สามารถควบคุมการเปลี่ยนแปลงของอุณหภูมิได้ดี
  จะส่งผลให้นิยมใช้ท่อทองแดงเป็นส่วนประกอบหลักอย่างหนึ่งในเครื่องทำความเย็น

  1. สภาวะการแข่งขัน

  ปัจจุบันอุตสาหกรรมเครื่องใช้ไฟฟ้านับเป็นสิ่งสำคัญต่อการดำรงชีวิตประจำวันของทุกคนเป็นอย่างมาก
  ซึ่งทำให้ผู้ใช้มีความสะดวกสบาย มีความเพลิดเพลินอยู่กับอุปกรณ์ที่ใช้
  สภาวะโลกร้อนนับเป็นกระแสที่ยิ่งเพิ่มความรุนแรงในการแข่งขันให้กับอุตสาหกรรมเครื่องทำความเย็นโดยเฉพาะเครื่องปรับอากาศ
  ประกอบกับการที่รัฐบาลใช้นโยบายไม่จัดเก็บภาษีสรรพสามิต
  ซึ่งส่งผลให้เครื่องปรับอากาศมีราคาถูกลง ซึ่งส่งผลโดยตรงกับการบริโภคที่เพิ่มมากขึ้นตามมาด้วย
  อีกทั้งเครื่องปรับอากาศที่ประกอบในประเทศไทยมีต้นทุนต่ำลง
  จึงทำให้เป็นการเพิ่มศักยภาพในการแข่งขันจากการนำเข้าเครื่องปรับอากาศจากต่างประเทศอีกด้วย

  สำหรับลูกค้าของบริษัทฯ ในประเทศไทยถือได้ว่า บริษัทฯ
  ได้รับความไว้วางใจให้เป็นผู้ผลิตชิ้นส่วนเครื่องทำความเย็นของบริษัทฯ ชั้นนำของโลก
  ทั้งจากค่ายญี่ปุ่น ได้แก่ Daikin, Mitsubishi, Sharp และ Fujitsu ค่ายเกาหลี ได้แก่
  LG และ Samsung ค่ายอเมริกา Singer และยังมีแนวโน้มที่บริษัทฯ จะผลิตให้กับบริษัทฯ
  ชั้นนำของประเทศจีนอีกด้วย
  ถึงแม้ทุกค่ายจะมีการแข่งขันด้านการผลิตและการจำหน่ายเครื่องปรับอากาศอย่างรุนแรง
  แต่ต้องยอมรับว่าบริษัทฯได้มีโอกาสในการผลิตให้กับทุกค่ายที่มีอยู่ในประเทศไทย ทำให้บริษัทฯ
  มีส่วนแบ่งทางด้านการตลาดเครื่องปรับอากาศแทบทั้งสิ้น
  ดังนั้นยิ่งมีการผลิตและการจำหน่ายเครื่องปรับอากาศ เพิ่มมากขึ้นเท่าใด
  โอกาสทางการตลาดของบริษัทฯ เองก็ยิ่งมีการผลิตเพิ่มมากขึ้นตามไปด้วย

  บริษัทฯ เองมีความได้เปรียบคู่แข่งขันอื่น ๆ อยู่หลายด้าน เพราะบริษัทฯ
  เองสามารถผลิตชิ้นส่วนไม่ว่าจะเป็น Piping, Heat Exchanger, Plastic, Machine
  parts และ Sheet Metal
  ซึ่งล้วนเป็นชิ้นส่วนสำคัญในการนำไปประกอบให้เป็นผลิตภัณฑ์ของเครื่องปรับอากาศ
  รวมทั้งเครื่องทำความเย็นอื่น ๆ ด้วย ซึ่งเป็นการเพิ่มความสะดวกสบายให้กับลูกค้า
  และเป็นการลดความยุ่งยากในการที่ลูกค้าจะต้องไปซื้อชิ้นส่วนต่างๆจากหลาย ๆ สถานที่

  2. กรรมวิธีการผลิต

  บริษัทฯได้มีการสั่งซื้อวัตถุดิบประเภท ท่อทองแดง ทั้งประเภทท่อม้วน และท่อเส้นตรง
  นำมาผ่านขั้นตอนการตัด ตามความยาวที่ต้องการ
  และเข้าสู่กระบวนการแปรรูปชิ้นงานหลากหลายขั้นตอนตามรูปแบบที่ลูกค้าต้องการ
  จนถึงขั้นตอนสุดท้ายทำให้เราได้สินค้าสำเร็จรูปตามที่แบบลูกค้าต้องการ
  โดยสินค้าทุกชิ้นจะต้องผ่านขั้นตอนควบคุมคุณภาพทุกขั้นตอน
  แล้วจึงทำการบรรจุพร้อมส่งมอบให้กับลูกค้าตามจำนวน ตามวันและเวลาที่ลูกค้ากำหนด
  เพื่อจะนำชิ้นส่วนต่างไปประกอบเป็นผลิตภัณฑ์ เครื่องปรับอากาศต่อไป

  Supplier SNC Former Customer

  โรงงานผู้ผลิตวัตถุดิบ โรงงานแปรรูปชิ้นงาน โรงงานประกอบเครื่องปรับอากาศ

  3. ด้านวัตถุดิบ

  วัตถุดิบที่ใช้ในการผลิตส่วนใหญ่จะเป็นมาตรฐานตามข้อกำหนด
  ของโรงงานผู้ผลิตวัตถุดิบเป็นหลักและยังต้องปฏิบัติตามข้อกำหนดต่างๆที่ทางโรงงานผู้ผลิตได้ถือปฏิบัติตามมาตรฐานสากล
  ซึ่งระยะเวลาในการผลิตพร้อมส่งมอบจะใช้เวลาประมาณ 1-2
  สัปดาห์ขึ้นอยู่กับความยากง่ายของการผลิตวัตถุดิบ ซึ่งทางบริษัทจะเป็นผู้ควบคุมวัน เวลา จำนวน
  ที่ต้องการให้กับผู้ผลิตวัตถุดิบเพื่อให้ผู้ผลิตส่งมอบตามกำหนด

  ในปัจจุบันทางบริษัทฯจะต้องทำการสุ่มการตรวจสอบโรงงานผู้ผลิตวัตถุดิบทุกประเภทว่าได้ปฏิบัติตามข้อกำหนดที่ได้วางไว้หรือไม่
  เพื่อสร้างความมั่นใจให้กับลูกค้าว่าทางบริษัทได้นำวัตถุดิบที่ดีมีคุณภาพตามที่ลูกค้าต้องการมาผลิตชิ้นส่วนเพื่อส่งขายให้กับลูกค้าเป็นประจำ
  ไม่ว่าจะ 1 ครั้ง /ปี หรือ 2ครั้ง/ปี

  4. ด้านเครื่องจักร

  เครื่องจักรที่ทางบริษัทฯใช้ในการผลิตชิ้นส่วนใหญ่จะเป็นเครื่องจักรจากประเทศญี่ปุ่น, ไต้หวัน
  และบางส่วนเป็นเครื่องจักรที่ทางบริษัทจัดสร้างขึ้นมาเองเพื่อรองรับกระบวนการผลิตชิ้นงานโดยเฉพาะ
  ดังนั้นทางบริษัทฯจึงมีความเชื่อมั่นในด้านเครื่องจักรเป็นอย่างมาก
  ด้วยระบบการบริหารจัดการของทางบริษัทฯเราพยายามที่จะใช้เครื่องจักรที่มีคุณสมบัติด้านการใช้งานที่ใกล้เคียงกันมากที่สุดเพื่อลดอัตราเสี่ยงในกรณีที่เครื่องจักรมีปัญหาเราสามารถมีเครื่องจักรทดแทนกันได้
  100% จึงสามารถลดความเสี่ยงในด้านเครื่องจักรของทางบริษัทฯได้เป็นอย่างดี นอกจากนี้
  ด้วยประสบการณ์ในธุรกิจนี้มากว่า 30 ปี
  ทำให้บริษัทฯมีสายสัมพันธ์ที่ดีเป็นอย่างมากกับบริษัทผู้ผลิตเครื่องจักรต่างๆ
  ช่วยให้บริษัทฯสามารถจัดหาเครื่องจักรเพิ่มเติมในยามที่ต้องการภายในระยะเวลาอันสั้น
  ด้วยราคาที่เหมาะสม

  5. ด้านแรงงานและการผลิต

  บริษัทมีศักยภาพในด้านการผลิตชิ้นส่วนเครื่องปรับอากาศที่ทำจากท่อทองแดงเป็นเวลาหลายปีดังนั้นจึงส่งผลให้พนักงานของทางบริษัทมีทักษะ
  ความเชี่ยวชาญ
  และประสบการณ์ในเรื่องการผลิตชิ้นส่วนเครื่องปรับอากาศที่ทำจากท่อทองแดงเป็นอย่างมาก
  จนสามารถทำให้บริษัทเป็นที่ยอมรับในวงการผู้ผลิตชิ้นส่วนเครื่องปรับอากาศและยังคงรักษาระดับเพื่อที่จะเจริญเติบโตไปพร้อมกับอุตสาหกรรมและธุรกิจเครื่องปรับอากาศตลอดไป

  ด้วยระบบการบริหารจัดการที่ทันสมัยและมีธรรมาภิบาลการดูแลพนักงานประหนึ่งสมาชิกในครอบครัว
  การฝึกอบรมบุคลากรอย่างต่อเนื่อง ตลอดจนการบริหารผลตอบแทนของพนักงานที่เป็นธรรม
  ส่งผลให้บริษัทฯสามารถรักษาบุคลากรที่มีคุณภาพไว้ได้
  และมีสัมพันธภาพที่ดีระหว่างบริษัทฯกับพนักงาน

  บริษัทฯกำลังปรับปรุงปรับเปลี่ยนกระบวนการผลิตให้เหมาะสมกับสถานการณ์ปัจจุบันโดยพยายามใช้เครื่องจักรมาทดแทนแรงงานเพื่อเป็นการลดต้นทุนด้านการผลิตลงแต่ในส่วนงานที่จำเป็นจะต้องใช้แรงงานคนมาเกี่ยวข้องทางบริษัทฯมีทีมงานสรรหาและคัดเลือกที่แข็งแกร่ง
  ในการคัดเลือกบุคลากรที่จะเข้ามาเสริมกำลังการผลิตและทางบริษัทจะมีหลักสูตรการอบรมให้กับพนักงานที่จะเข้ามาช่วยในการผลิตในแต่ละจุดงานโดยเฉพาะ
  ซึ่งจะได้รับการอบรมโดยผู้เชี่ยวชาญเฉพาะทางโดยตรง

  4.2.2 ชิ้นส่วนคอมเพรสเซอร์

  ชิ้นส่วนของคอมเพรสเซอร์ ส่วนใหญ่ประกอบด้วย เหล็ก ทองแดง และทองเหลือง
  ซึ่งจะนำวัตถุดิบเหล่านี้มาแปรรูปเพื่อเป็นชิ้นส่วนคอมเพรสเซอร์และนำไปประกอบกันเป็น
  คอมเพรสเซอร์ เพื่อส่งต่อให้โรงงานประกอบเครื่องทำความเย็นต่อไป

  ทางบริษัทฯ เองได้รับความไว้วางใจจากบริษัทฯ ผู้ผลิตคอมเพรสเซอร์
  ที่ได้มอบความไว้วางใจให้บริษัทฯ เป็นผู้ผลิตชิ้นส่วนที่ทำด้วยทองแดง และเหล็ก
  ซึ่งที่ผ่านมาธุรกิจของบริษัทฯ ก็เติบโตควบคู่ไปกับการเติบโตของบริษัทฯ ผู้ผลิตคอมเพรสเซอร์
  และอุตสาหกรรมธุรกิจเครื่องทำความเย็นมาอย่างต่อเนื่องจนถึงปัจจุบัน

  1. กรรมวิธีการผลิต

  บริษัทฯ ได้สั่งซื้อวัตถุดิบอันได้แก่ ทองแดง และเหล็ก จากโรงงานผู้ผลิต
  ซึ่งจะมาในรูปแบบที่เป็นเส้นตรง และแบบชนิดม้วน แล้วมาเข้าสู่ขบวนการผลิต
  โดยทุกขั้นตอนของการผลิตจะผ่านการควบคุมด้านคุณภาพอย่างเป็นระบบ
  จนกระทั่งเสร็จสิ้นขบวนการผลิตออกมาเป็นชิ้นส่วนที่ถูกต้องตามข้อกำหนดของลูกค้าแล้วจึงนำไปส่งมอบให้กับลูกค้าตามจำนวนและเวลาที่กำหนด
  เพื่อให้ลูกค้านำชิ้นส่วนไปประกอบเป็นคอมเพรสเซอร์
  ส่งต่อไปยังโรงงานผู้ผลิตเครื่องทำความเย็นต่อไป

  []

  2. ด้านวัตถุดิบ

  วัตถุดิบเป็นส่วนสำคัญที่ต้องมีไว้เพื่อใช้ในการผลิต ถ้าขาดซึ่งวัตถุดิบ
  เราก็จะไม่สามารถผลิตชิ้นส่วนออกมาได้
  ซึ่งแต่เดิมทางลูกค้าเป็นผู้กำหนดว่าต้องใช้แหล่งวัตถุดิบจากที่ใด
  แต่ในปัจจุบันการแข่งขันทวีความรุนแรงและสูงขึ้นตามลำดับ ผู้ผลิตทองแดงได้พัฒนาระบบการผลิต
  จนกระทั่งปัจจุบันคุณภาพของสินค้าทองแดงที่ผลิตออกมามีคุณภาพทัดเทียมกัน บริษัทฯ
  จึงมีโอกาสในการเลือกซื้อทองแดงกับบริษัทฯ ผู้ผลิตทองแดงที่มีต้นทุนการผลิตต่ำ
  อีกทั้งยังมีการกระจายความเสี่ยงในการที่จะมีผู้ขายน้อยรายอีกด้วย

  3. ด้านเครื่องจักร

  เครื่องจักรที่ใช้ในการผลิตส่วนใหญ่เป็นเครื่องจักรที่บริษัทฯ จัดสร้างขึ้นมาเอง อีกทั้งยังมีต้นทุนต่ำ
  เพราะฉะนั้นปัญหาเรื่องการดูแลบำรุงรักษา และเครื่องจักรหยุดจึงหมดไป
  อีกทั้งเครื่องจักรที่ใช้ผลิตในโรงงานเองยังสามารถใช้ทดแทนกันได้ รวมตลอดทั้งอุปกรณ์การผลิต
  เครื่องมือต่างๆ ทางบริษัทฯ ก็สามารถผลิตสร้างขึ้นมาเองได้
  จึงไม่มีความเสี่ยงกับการผลิตของเรา

  4. ด้านแรงงานและการผลิต

  บริษัทฯ ได้ทำธุรกิจด้านผู้ผลิตชิ้นส่วนให้กับเครื่องทำความเย็น
  และคอมเพรสเซอร์มาเป็นระยะเวลานานหลายปี จนได้รับความไว้วางใจจากลูกค้าเดิม
  และให้จำนวน Order เพิ่มมากขึ้น

  จากอดีตจนถึงปัจจุบัน พนักงานของทางบริษัทฯ ได้สะสมความรู้ ประสบการณ์ รวมทั้งทักษะ
  จนมีความเข้าใจในชิ้นส่วนและขบวนการผลิตเป็นอย่างดี อีกทั้งด้านแรงงานเองก็หาได้ไม่ยาก
  เพราะระบบการผลิตใช้เครื่องจักรมาช่วยในการผลิต
  ซึ่งไม่ได้ใช้พนักงานที่มีความรู้หรือความชำนาญเป็นพิเศษแต่อย่างไร คงใช้พนักงานธรรมดา
  และนำมาอบรมระเบียบของทางบริษัทฯ ก็สามารถปฏิบัติงานให้บรรลุเป้าหมายได้

  5. ด้านการตลาดและภาวะการแข่งขัน

  ความต้องการของตลาดนับเป็นสิ่งสำคัญของธุรกิจ ถ้าปราศจากความต้องการของตลาดแล้ว
  การผลิตก็ไม่สามารถดำเนินการได้ ปัจจุบัน บริษัทฯ ทำธุรกิจกับลูกค้าของบริษัทฯ มายาวนาน
  และทั้งหมดก็เป็นลูกค้าประจำของบริษัทฯ และความสัมพันธ์ระหว่างบริษัทฯ
  กับลูกค้าก็มีความสัมพันธ์กันอย่างดีทุกลำดับชั้น ประกอบกับต้นทุนของบริษัทฯ
  เองก็สามารถแข่งขันกับคู่แข่งได้ ตอบสนองความต้องการของลูกค้าได้ เพราะฉะนั้น
  ด้านการตลาด บริษัทฯ ถือว่ามีความเข้มแข็งที่จะรักษาลูกค้าไว้ได้
  รวมตลอดทั้งหาตลาดใหม่เพิ่มได้อีกด้วย ความเสี่ยงของธุรกิจก็คงจะอยู่ที่ลูกค้าของบริษัทฯ
  ไม่มีคำสั่งซื้อเข้ามา หรือปิด Plant ซึ่งเป็นปัญหาที่ต้องแก้ไขต่อไป

  แต่อย่างไรก็ตาม
  เครื่องทำความเย็นยังเป็นอุปกรณ์สำคัญในการดำเนินชีวิตให้มีความสุขความสบายเพิ่มมากขึ้น
  ซึ่งการที่จะเลิกใช้และหันไปใช้ผลิตภัณฑ์อื่นแทนคงทำได้ยาก

  ทั้งนี้ปริมาณการผลิตคอมเพรสเซอร์ในประเทศ และปริมาณการส่งออกคอมเพรสเซอร์ในช่วงปี
  2547 – 2552 มีดังต่อไปนี้

  ปริมาณการผลิตคอมเพรสเซอร์ในประเทศ ในช่วงปี 2547-2552

  []

  ที่มา : สำนักงานเศรษฐกิจอุตสาหกรรม

  ปริมาณการส่งออกคอมเพรสเซอร์ ในช่วงปี 2547-2552

  []

  ที่มา : สำนักงานเศรษฐกิจอุตสาหกรรม

  4.2.3 อุตสาหกรรมโลหะขึ้นรูป

  สภาพการแข่งขันของผู้ผลิตเครื่องใช้ไฟฟ้าในประเทศจัดว่าอยู่ในระดับค่อนข้างรุนแรงผู้ประกอบการทุกรายต่างใช้กลยุทธ์ทางการตลาดทุกรูปแบบเพื่อกระตุ้นการตัดสินใจของผู้บริโภค
  ดังจะเห็นได้จากการที่ผู้ประกอบการผลิตเริ่มใช้กลยุทธ์ส่งเสริมการขายอย่างต่อเนื่องด้วยการปรับลดราคาจำหน่าย
  การขายระบบเงินผ่อนโดยไม่คิดอัตราดอกเบี้ย
  หรือออกแบบผลิตภัณฑ์ให้มีลักษณะที่แตกต่างจากคู่แข่งขัน อย่างเช่น การนำเทคโนโลยีแบบใหม่ ๆ
  มาใช้เพื่อดึงดูดลูกค้า หรือการออกแบบผลิตภัณฑ์ให้มีจุดเด่นเพื่อเพิ่มราคาของสินค้า
  เพื่อหวังกระตุ้นตลาดและชิงส่วนแบ่งกันอย่างเต็มที่ อย่างไรก็ดี
  การนำเข้าเครื่องใช้ไฟฟ้าจากประเทศจีนส่งผลให้ราคาของเครื่องใช้ไฟฟ้าหลาย ๆ
  ประเภทในประเทศมีการปรับตัวลดลงอย่างต่อเนื่อง
  และส่งผลให้มีการแข่งขันทางด้านราคาจากผู้ประกอบการและการใช้จ่ายของผู้บริโภคในตลาดของเครื่องใช้ไฟฟ้าเพิ่มมากขึ้น
  ในปัจจุบัน ประเทศไทยมีผู้ผลิตเครื่องใช้ไฟฟ้าชั้นนำมากกว่า 10 ราย โดยมีรายสำคัญอย่างเช่น
  Electrolux, LG, Toshiba และ Mitsubishi (เครื่องหมายการค้า)
  ซึ่งเป็นลูกค้าของกลุ่มบริษัท ส่วนสภาพการแข่งขันของผู้ผลิตชิ้นส่วนเครื่องใช้ไฟฟ้าอย่างเช่น
  โลหะขึ้นรูป ก็มีการแข่งขันค่อนข้างรุนแรง เนื่องจาก อุตสาหกรรมนี้ไม่ต้องอาศัยเทคโนโลยีขั้นสูง
  หรือบุคคลากรที่มีทักษะมากนัก ดังนั้นผู้ประกอบการรายใหม่จึงสามารถทำธุรกิจประเภทนี้ได้
  ส่งผลให้ จำนวนของผู้ประกอบการผลิตไม่ต่ำกว่า 200 ราย
  ซึ่งนอกเหนือจากผู้ประกอบการไทยที่เดิมมุ่งผลิตเพื่อใช้ในประเทศเท่านั้น
  ยังมีผู้ประกอบการที่เพิ่มขึ้นจากการย้ายฐานการผลิตจากต่างประเทศมายังประเทศไทย
  อย่างไรก็ดี เนื่องจากสินค้ามีอัตรากำไรข้างต้นค่อนข้างต่ำ
  ผู้ประกอบการรายใหม่มักจะขาดทุนและเลิกกิจการไปในที่สุด

  อย่างไรก็ตาม
  บริษัทและบริษัทย่อยเน้นกลยุทธ์การดูแลและควบคุมคุณภาพทุกขั้นตอนของงานทุกชิ้นที่ผลิต
  และเทคโนโลยีจากเครื่องจักรที่ทันสมัย
  ตลอดจนพัฒนาผลิตภัณฑ์ด้วยระบบวิศวกรรมและการผลิตที่เป็นมาตรฐานรวมทั้งนโยบายในการบริหารความเสี่ยงของการดำเนินธุรกิจ
  คือ การไม่ดำเนินธุรกิจพึ่งพิงกับผลิตภัณฑ์ใดผลิตภัณฑ์หนึ่งเพียงอย่างเดียว
  แต่จะมุ่งตอบสนองต่อลูกค้าใน 2 กลุ่มหลัก คือ (1) กลุ่มผลิตชิ้นส่วนโลหะ เจาะ ตัด ปั๊ม
  พับและขึ้นรูปสำหรับกลุ่มชิ้นส่วนโลหะเครื่องใช้ไฟฟ้า (2) กลุ่มเครื่องแช่แข็งถนอมอาหาร
  โดยมีลูกค้ารายใหญ่ในแต่ละกลุ่มเป็นลูกค้าที่มีชื่อเสียง
  และมีเครือข่ายการจำหน่ายสินค้าทั้งในประเทศและประเทศต่าง ๆ ทั่วโลก
  อย่างไรก็ดีจากการที่บริษัทและบริษัทย่อยมีความเชี่ยวชาญในการบริหารงานในด้านการผลิตและต้นทุนที่มีประสิทธิภาพ
  ส่งผลให้บริษัทและบริษัทย่อยได้รับความไว้วางใจจากลูกค้าและมีแนวโน้มจะมีการสั่งซื้อเพิ่มในอนาคต

  ในส่วนของการแข่งขันที่รุนแรงที่เกิดขึ้นจากชิ้นส่วนเครื่องใช้ไฟฟ้าที่มาจากประเทศจีนซึ่งมีราคาถูกกว่า
  เป็นปัจจัยที่ไม่ก่อให้เกิดผลกระทบต่อบริษัทมากนัก
  เนื่องจากสินค้าจากประเทศไทยและของกลุ่มบริษัทเป็นสินค้าที่มีคุณภาพและมีมาตรฐานมากกว่าสินค้าจากประเทศจีน
  และหากเปรียบเทียบกับผู้ผลิตอื่น ๆ ในภูมิภาคเอเซียด้วยกัน
  ผู้ผลิตจากประเทศไทยถือว่ามีศักยภาพในการผลิตที่สูงกว่า และยังคงมีความได้เปรียบผู้ผลิตอื่น ๆ
  เหล่านี้อยู่มาก เนื่องจากกลุ่มบริษัทมีอุตสาหกรรมที่เกี่ยวเนื่องกับการผลิตโลหะขึ้นรูปอย่าง
  อุตสาหกรรมการผลิตแม่พิมพ์ เครื่องกลและเครื่องจักรอัตโนมัติ ซึ่งทำให้การผลิตมีต้นทุนที่ต่ำ
  คล่องตัว และมีประสิทธิภาพมากกว่าคู่แข่ง
  โดยบริษัทเน้นกลุ่มลูกค้าผู้ผลิตเครื่องใช้ไฟฟ้าที่ให้ประเทศไทยเป็นฐานการผลิตเพื่อส่งออก

  เพื่อเพิ่มอัตรากำไรขั้นต้นของธุรกิจโลหะแผ่นขึ้นรูป ทางบริษัทจึงได้เริ่มเจาะตลาดลูกค้ากลุ่ม
  ELECTRONIC ซึ่งกระบวนการผลิตไม่ได้แตกต่างจากกลุ่มเครื่องใช้ไฟฟ้า แต่สิ่งที่แตกต่างคือ
  ค่าความละเอียดของชิ้นงานที่ใช้ในกระบวนการผลิตจนออกมาเป็นสินค้าสำเร็จรูปจะต้องมีความแม่นยำและถูกต้อง
  ซึ่งในปัจจุบันงานโลหะแผ่นขึ้นรูปสำหรับอุตสาหกรรมอีเล็กทรอนิกส์นั้น บริษัท มีลูกค้าหลัก คือ
  Celestica (Thailand) co., ltd. และ Delta Electronics (Thailand) PCL.

  1. กระบวนการผลิต

  หลังจากที่บริษัทสั่งซื้อวัตถุดิบจากโรงงานผู้ผลิต ซึ่งได้แก่ เหล็กแผ่น ทองแดง แผ่นอลูมินั่ม
  จะนำมาเข้าสู่กระบวนการผลิต
  จนเป็นสินค้าที่ถูกต้องตามที่ลูกค้าต้องการและนำไปส่งของตามจำนวน และเวลาที่ลูกค้าต้องการ
  โดยมีแผนภูมิกระบวนการผลิตดังนี้

  []

  2. ด้านวัตถุดิบ

  วัตถุดิบที่ใช้ในการผลิต ส่วนใหญ่จะเป็นขนาดมาตรฐานที่สามารถหาได้จากโรงงานผู้ผลิต
  ทั้งในและต่างประเทศ แต่เนื่องจากชิ้นงานบางชิ้นงานนั้น
  เป็นชิ้นส่วนที่ใช้เฉพาะในอุตสาหกรรมอิเล็กทรอนิกส์เท่านั้น จึงค่อนข้างที่จะหากยาก
  ยกตัวอย่างเช่น Insert nut ในรูปแบบต่างๆ ซึ่งถูกออกแบบมาให้ใช้เฉพาะผลิตภัณฑ์นั้นๆ
  ตามพื้นฐานการผลิตในประเทศต่างๆ

  ในส่วนของด้านราคาของวัตถุดิบนั้น ปัจจุบัน มีการเปลี่ยนแปลงอย่างรวดเร็ว
  ซึ่งเปลี่ยนแปลงตามภาวะเศรษฐกิจ แต่เนื่องจากราคาวัตถุดิบที่เป็น Sheet Metal นั้น
  มีมูลค่าไม่มากนักเมื่อเทียบกับราคาผลิตภัณฑ์ของลูกค้า ดังนั้น ราคาของวัตถุดิบ
  จึงไม่เป็นปัญหาสำหรับงาน Electronics Sheet Metal Works มากนัก
  สิ่งซึ่งลูกค้าของบริษัทฯต้องการมากกว่าคือคุณภาพที่เชื่อถือได้และการตอบสนองในด้านการส่งมอบและการบริการทางด้านเทคนิคที่รวดเร็ว
  ซึ่งบริษัทฯสามารถสร้างความมั่นใจให้กับลูกค้าตรงจุดต่างๆเหล่านี้ได้

  3. ด้านเครื่องจักร

  เครื่องจักรที่ใช้ในการผลิต เป็นเครื่องจักรที่มีเทคโนโลยี่สูง มีความซับซ้อน ยกตัวอย่างเช่น
  Turret Punch Machine, Breaking Machine (CNC Bending M/C) เป็นต้น
  แต่ทางบริษัทก็มีช่างที่ชำนาญเฉพาะทางไว้ดำเนินการผลิต
  และสามารถดูแลรักษาเครื่องจักรเหล่านี้ได้เป็นอย่างดี

  ถึงแม้ว่าบริษัทฯจะเพิ่งเข้ามาสู่ธุรกิจ Electronics Sheet Metal Works ได้ไม่นานนัก
  แต่ก็ไม่ใช่เรื่องยากสำหรับบริษัทฯ ที่จะปรับตัวและดำเนินการผลิต
  จนเป็นสินค้าที่มีคุณภาพส่งให้ลูกค้าตามความต้องการของลูกค้า
  สิ่งหนึ่งที่บริษัทฯเชื่อมั่นมาโดยตลอดคือสินค้าที่เราขายไม่ใช่กล่องเหล็กแต่เป็น Integrated
  Solution ที่เราจัดให้กับลูกค้าตั้งแต่ขั้นตอนการออกแบบผลิตภัณฑ์
  การออกแบบกระบวนการผลิตสำหรับสินค้าแต่ละชนิด การควบคุมคุณภาพ การส่งมอบที่ตรงต่อเวลา
  ตลอดจนถึงการบริการทั้งก่อนและหลังการส่งมอบ

  4. ด้านแรงงาน

  บริษัทฯ กำลังดำเนินการปรับเปลี่ยนจากการใช้แรงงานมาเป็นเครื่องจักรที่มีประสิทธิภาพสูง
  เพื่อลดต้นทุนการผลิต และควบคุมคุณภาพของสินค้า ส่งผลให้ในส่วนของแรงงานที่ใช้นั้น
  ไม่จำเป็นต้องใช้แรงงานที่มีทักษะสูงจึงทำให้สามารถหาได้ไม่ยากนัก
  และเมื่อพนักงานเหล่านี้ได้รับการอบรมตามระเบียบของบริษัทฯ ที่มีการจัดระบบการTraining
  อย่างดี พนักงานทุกคนก็จะมีความพร้อมก่อนเข้าสู่กระบวนการผลิต

  5. ด้านการตลาดและภาวะการแข่งขัน

  กลุ่มลูกค้าของบริษัทฯถือได้ว่า เป็นผู้จำหน่ายทาง Telecom Product รายใหญ่ของโลก
  มีผลิตภัณฑ์ที่หลากหลาย
  ในขณะที่บริษัทฯก็มีข้อได้เปรียบเมื่อเทียบกับคู่แข่งอื่นๆในด้านตำแหน่งสถานที่ที่อยู่ใกล้กับลูกค้าเป็นอย่างมาก
  กอร์ปกับความสัมพันธ์ที่ดีกับลูกค้า ทำให้เชื่อว่า ถึงแม้ภาวะเศรษฐกิจ ณ
  ปัจจุบันของโลกและภายในประเทศไม่ค่อยดีนัก แต่ในทางกลับกัน ส่วนแบ่งการตลาดของบริษัท
  SNC ในธุรกิจนี้จะเพิ่มขึ้น เนื่องจากทางลูกค้า ได้เปลี่ยนมาใช้สินค้าภายในประเทศมากขึ้น
  ซึ่งถือว่าเป็นโอกาสที่ดีของบริษัทฯ

  4.2.4 ชิ้นส่วนพลาสติก

  ลักษณะของผลิตภัณฑ์เป็นชิ้นส่วนพลาสติก เพื่อใช้ประกอบเครื่องใช้ไฟฟ้า ผลิตโดยระบบ
  INJECTION MOULDING เช่น ตู้เย็น พัดลม แอร์ เครื่องซักผ้า

1.  ด้านการตลาด และ ภาวะการแข่งขัน

  เครื่องใช้ไฟฟ้าที่จำหน่ายในประเทศ และ ส่งออกมีการแข่งขันกันเป็นอย่างมาก โดยเฉพาะ

  ในด้านราคาและการออกแบบ เพื่อความพึงพอใจของผู้บริโภคโดยเฉพาะอย่างยิ่งด้านราคา
  บริษัทที่มีต้นทุนสูง เครื่องจักรเก่า ประสิทธิภาพต่ำ จะมีปัญหามาก
  เนื่องจากลูกค้าจะกำหนดราคาชิ้นส่วนตามมาตรฐานของลูกค้า และขอลดราคาในแต่ละปี
  ซึ่งจะสวนทางกับค่าใช้จ่ายที่สูงขึ้น นอกจากนั้นลูกค้ายังใช้กลยุทธ์ในการแข่งขันโดยการรวมยอด
  ORDER เป็นยอดใหญ่โดยตัดผู้ผลิตรายเล็กออก เพื่อเป็นข้อต่อรองในการลดราคา
  จุดดังกล่าวถือว่าเป็นโอกาสของบริษัทฯในการที่จะแข่งขันโดยใช้ศักยภาพของเครื่องจักรใหม่
  และบุคคลกร ที่มีความชำนาญในการผลิต ทำให้ต้นทุนต่ำ
  สามารถแข่งขันในธุรกิจนี้ได้ต่อไปในอนาคต

  กลุ่มบริษัทฯ มีนโยบายในการสร้างความพึงพอใจให้ลูกค้าโดยใช้หลักการ SNC ONE STOP
  SERVICE โรงงานผลิตชิ้นส่วนพลาสติกจึงเข้ามาเป็นส่วนหนึ่งในการผลักดันให้ลูกค้าพึงพอใจ
  เมื่อมาติดต่อซื้อชิ้นส่วนกับ SNC แล้วจะได้ชิ้นส่วนเพื่อประกอบเป็นผลิตภัณฑ์ทั้งโลหะ และพลาสติก
  ซึ่งโรงงานพลาสติกเป็นส่วนหนึ่งในการพัฒนาร่วมกับลูกค้าเพื่อลดต้นทุนการผลิต และ
  เพิ่มคุณภาพของสินค้าให้มีมาตรฐานสูงขึ้น โดยบริษัทฯ
  รักษาระดับความเชื่อถือของลูกค้าโดยนำนโยบาย Q C D มาใช้คือ

  Q: (QUALITY) คุณภาพของสินค้าต้องเป็นไปตามมาตรฐานที่กำหนด โดยบริษัทได้รับการรับรอง
  ISO 9001, ISO14000 และ ISO 18000

  C: (COST) ต้นทุนที่สามารถตอบสนองต่อตลาดและแข่งขันได้โดยนำเครื่องจักร ใหม่ซึ่งมี
  เทคโนโลยีสูง การทำงานรวดเร็วและประหยัดพลังงาน

  D: (DELIVERRY) การส่งมอบตรงตามเวลา

2.  ด้านวัตถุดิบ

  วัตถุดิบที่ใช้ คือ เม็ดพลาสติกชนิดต่าง ๆ เช่น ABS , PP , PSGP , PSHI , PE,AS, PA
  ลูกค้าจะเป็นผู้กำหนดชนิดและเกรดต่าง ๆ ของวัตถุดิบเพื่อรักษาคุณภาพและราคาของวัตถุดิบที่ใช้
  98 % สามารถผลิตได้ในประเทศ มีบางชนิดที่ต้องสั่งจากต่างประเทศ
  เนื่องจากเป็นวัตถุดิบชนิดพิเศษ โดยราคาของวัตถุดิบ จะขึ้น- ลง ตามราคาตลาด
  แต่ลูกค้าจะใช้จำนวนการใช้ตกลงกับผู้ผลิตและยืนยันราคาเป็น ไตรมาส
  ซึ่งถ้ามีการปรับเปลี่ยนจะแจ้งล่วงหน้าเพื่อปรับราคาของชิ้นงานตามราคาวัตถุดิบ ปัจจุบันบริษัทฯ
  สั่งซื้อวัตถุดิบจากตัวแทนจำหน่ายของ ปูนซีเมนต์ และ ปตท.

3.  ด้านเครื่องจักร

  เครื่องจักรที่ใช้ในการผลิตพลาสติกเป็นเครื่องจักรใหม่จากต่างประเทศซึ่งที่มีเทคโนยีการผลิตสูง
  การทำงานรวดเร็วและประหยัดพลังงาน
  ดังนั้นบริษัทจึงมีความเชื่อมั่นในประสิทธิภาพการทำงานของเครื่องจักรเป็นอย่างมาก
  ตลอดจนวิธีการบริหารจัดการในการบำรุงรักษา
  ทำให้เครื่องจักรสามารถใช้งานได้ดีและมีประสิทธิภาพ

4.  ด้านแรงงาน

  บริษัทฯ มีทีมงานสรรหาและคัดเลือกบุคลากรที่มีความชำนาญ
  และมีหลักสูตรการอบรมที่จะเข้ามาช่วยในการทำงานในแต่ละจุดโดยเฉพาะ
  ทำให้บริษัทมีบุคลากรที่พร้อมสำหรับการผลิต

  4.2.5 อุปกรณ์แลกเปลี่ยนความร้อน

  คอยล์ร้อน (Condenser coil) และ คอยล์เย็น (Evaporator coil)
  เป็นชิ้นส่วนที่ทำหน้าที่ส่งผ่านและแลกเปลี่ยนความเย็นหรือ ความร้อน
  ภายในตัวเครื่องปรับอากาศประเภทของคอยล์ แบ่งออกเป็นประเภทต่างๆ ดังนี้ คอลย์เย็น
  คอยล์น้ำยา คอยล์น้ำ คอลย์ร้อน คอลย์อื่น คอลย์ไอน้ำ คอลย์น้ำมัน

1.  การตลาดและการแข่งขัน

  บริษัททำการผลิต คอยล์ร้อน (Condenser coil) และ คอยล์เย็น (Evaporator coil)
  เพื่อใช้ในการประกอบในเครื่องปรับอากาศที่เราประกอบเอง โดยมีกลุ่มเป้าหมายหลัก คือ ลูกค้า
  Fujitsu General (Thailand ) และกลุ่มลูกค้าต่างประเทศ
  สำหรับการผลิตเพื่อใช้ในการประกอบงานของ Fujitsu ซึ่งมีการแบ่งหลักๆ อยู่ 3
  ประเภทด้วยกัน คือขนาด 7 มม. 7.94 มม. 9.53 มม.
  ปัจจุบันบริษัทได้รับการอนุมัติให้ทำการผลิต ขนาด 7.94 มม. ซึ่งมียอดการใช้ ถึง 70 %
  ของยอดรวมทั้งหมดเรียบร้อยแล้ว และอยู่ในระหว่างการขออนุมัติ การผลิตขนาด 9.53 มม.
  ซึ่งคาดว่าจะได้ทำการผลิตในต้นปี 2553 อย่างไรก็ตามการขอรับการรับรองจากลูกค้า Fujitsu
  General (Thailand) ใช้เวลามากพอสมควร ซึงคาดว่าในปี 2553
  บริษัทจะสามารถทำการผลิต คอยล์ร้อน และ คอยล์เย็น ใช้สำหรับการประกอบให้กับ
  เครื่องปรับอากาศที่เราประกอบเอง ถึง 90 % สำหรับกลุ่มลูกค้าต่างประเทศ
  บริษัทผลิตคอยล์ร้อน และคอยล์เย์น ให้กับการประกอบทั้ง 100 % นอกจากนั้น ได้มีการผลิต
  ชิ้นส่วน Fin press และ Hair pin ส่งให้กับบริษัทในเครือเพื่อประกอบ คอยล์ร้อน และ
  คอยล์เย็น ส่งให้กับลูกค้า อื่นๆ อีกด้วย

  ภาวะการณ์ส่งออกเครื่องใช้ไฟฟ้าปรับตัวลดลงจากจากปี 2551 และ
  เมื่อพิจารณาจากมูลค่าการส่งออก สินค้าดังกล่าวไปตลาดหลัก 5 อันดับแรก ได้แก่
  ตลาดออสเตรเลีย ญี่ปุ่น

  สหรัฐอาหรับเอมิเรตส์ อินโดนีเซีย และสิงคโปร์
  ซึ่งเป็นตลาดส่งออกสินค้าเครื่องปรับอากาศและส่วนประกอบของไทย
  มีอัตราการขยายตัวลดลงทุกตลาด อย่างไรก็ตามพบว่ามีตลาดส่งออกซึ่งมีอัตราการขยายตัวสูงกว่า
  ร้อยละ 50 คือ จีน รัสเซีย ไนจีเรีย และ นอร์เวย มีอัตราการขยายตัวเพิ่มขึ้น ร้อยละ
  62.21, 1,027.1,199.53 และ 74.87 ตามลำดับ
  นอกจากการประกาศปรับลดภาษีสรรพสามิตแอร์ 0 % ในช่วงก่อนหน้านี้
  สิ่งที่คาดว่าจะเข้ามาช่วยกระตุ้นและสร้างความสดใส ให้กับตลาดมากขึ้น คือ อานิสงส์
  ของการเปิดเขตการค้าเสรีอาเซียน หรือ อาฟต้า ที่จะมีการลดภาษีนำเข้าแอร์ลง 0 % ในวันที่
  1 มกราคม 2553 ปัจจัยดังกล่าวไม่เพียงแต่จะเอื้อต่อการนำเข้า
  และส่งออกในกลุ่มอาฟต้าเท่านั้น แต่ยังหมายถึง การเข้ามาลงทุนผลิตและ
  ประกอบสินค้าในเขตการค้านี้เพิ่มมากขึ้น

  1. กรรมวิธีการผลิต

  []

  บริษัทฯได้มีการสั่งซื้อวัตถุดิบหลัก ๆ ได้แก่

1)  อะลูมิเนียม Bare, Blue หรือสีต่าง ๆ
    ตามที่ลูกค้าต้องการและนำมาขึ้นรูปด้วยเครื่องปั๊มขึ้นรูปอะลูมิเนียม (Fin Press) ตาม
    pattern ที่ลูกค้ากำหนด

2)  ท่อทองแดง ประเภทท่อม้วน โดยนำมาผ่านขั้นตอนการตัดและดัดตามความยาวที่ต้องการ
    ด้วยเครื่องตัดและดัดท่อ (Hairpin Bender)

  นำอะลูมิเนียมที่ผ่านการขึ้นรูปเรียบร้อยด้วยเครื่องปั๊มอะลูมิเนียม (Fin Press)
  มาร้อยด้วยท่อทองแดง (Hairpin Tube) ที่ตัดไว้แล้วด้วยเครื่องตัดและดัดท่อ (Hairpin
  Bender) ขนาดของตัวคอยล์จะถูกตั้งไว้ด้วยโต๊ะร้อยคอยล์ด้วยกระบวนการร้อย (Insert
  Hairpin) นำคอยล์ที่ได้ดังกล่าวไปเข้าเครื่องอัดแน่น (Expander Machine)
  เพื่ออัดคอลย์ให้แน่นและได้ขนาดตรงตามข้อกำหนด หลังจากนั้นนำคอยล์ไปผ่านตู้อบร้อน (Dry
  oven) เพื่อขจัดน้ำมันที่มาจากกระบวนการก่อนหน้าด้วยอุณหภูมิประมาณ 160 ^(o)C เป็นเวลา
  5 นาที และต่อด้วยกระบวนการประกอบคอยล์ (Coil Assembly) ด้วยการเชื่อม U-pipe
  และท่อเฮดเดอร์ (Header) ด้วยเครื่องเชื่อมอัตโนมัติหรือเชื่อมด้วยมือ (Auto/ Manual
  Brazing)
  โดยทุกกระบวนการผลิตคอยล์ตั้งแต่เริ่มต้นจนสิ้นสุดกระบวนการจะต้องผ่านขั้นตอนการควบคุมคุณภาพที่มีมาตรฐานและตรงตาม
  Spec ificationของลูกค้า

  2. ด้านวัตถุดิบ

  วัตถุดิบที่ใช้ในการผลิตส่วนใหญ่จะเป็นมาตรฐานตามข้อกำหนด
  ของโรงงานผู้ผลิตวัตถุดิบเป็นหลักและยังต้องปฏิบัติตามข้อกำหนดต่างๆที่ทางโรงงานผู้ผลิตได้ถือปฏิบัติตามมาตรฐานสากล
  ซึ่งระยะเวลาในการผลิตพร้อมส่งมอบจะใช้เวลาประมาณ 1-2 สัปดาห์สำหรับท่อทองแดง และ
  4-5 สัปดาห์สำหรับอะลูมิเนียมขึ้นอยู่กับความยากง่ายของการผลิตวัตถุดิบ
  ซึ่งทางบริษัทจะเป็นผู้ควบคุมวัน เวลา จำนวน
  ที่ต้องการให้กับผู้ผลิตวัตถุดิบเพื่อให้ผู้ผลิตส่งมอบตามกำหนด

  3. ด้านเครื่องจักร

  สำหรับเครื่องจักรที่ทางบริษัทใช้ในการผลิตในแต่ละกระบวนการจะมีทั้งเครื่องจักรใหม่จากประเทศอเมริกาและญี่ปุ่นและบางส่วนเป็นเครื่องจักรที่ทางบริษัทสร้างขึ้นมาเพื่อรองรับกระบวนการผลิตชิ้นงานโดยเฉพาะ
  ดังนั้นทางบริษัทจึงมีความเชื่อมั่นในประสิทธิภาพของเครื่องจักรเป็นอย่างมาก
  ตลอดจนวิธีการบริหารจัดการในการบำรุงรักษา (Plan Maintenance)
  ด้วยผู้เชี่ยวชาญเฉพาะทางของบริษัทฯ

  ด้วยทีมงานของบริษัทฯซึ่งประกอบด้วยทีมงานชาวไทยและผู้เชี่ยวชาญด้านงานคอยล์จากประเทศญี่ปุ่น
  ที่มีทักษะ ความเชี่ยวชาญและประสบการณ์ในการผลิตคอยล์มากว่า 30 ปี
  บริษัทจึงมีความมั่นใจว่างานคอยล์ของบริษัทจะเป็นที่ยอมรับในวงการผู้ผลิตเครื่องปรับอากาศและยังคงรักษาระดับเพื่อจะเจริญเติบโตไปพร้อมกับอุตสาหกรรมและธุรกิจเครื่องปรับอากาศตลอดไป

  4. ด้านแรงงาน

  บริษัทฯ
  กำลังพัฒนาพนักงานในทุกกระบวนการผลิตให้สามารถพัฒนากระบวนการและพัฒนาคุณภาพไปพร้อม
  ๆ กัน ทางบริษัทฯมีทีมงานสรรหาและคัดเลือกที่แข็งแกร่ง
  ในการคัดเลือกบุคลากรที่จะเข้ามาเสริมกำลังการผลิตและทางบริษัทจะมีหลักสูตรการอบรมให้กับพนักงานที่จะเข้ามาช่วยในการผลิตในแต่ละจุดงานโดยเฉพาะ
  ซึ่งจะได้รับการอบรมโดยผู้เชี่ยวชาญเฉพาะทางโดยตรง

3.  รับจ้างผลิตและประกอบเครื่องปรับอากาศสำหรับอาคารที่อยู่อาศัยและเครื่องทำความเย็น
    (OEM)

  ผลิตภัณฑ์ของธุรกิจมีลักษณะที่หลากหลายขึ้นอยู่กับความต้องการของลูกค้ากลุ่มต่างๆ
  แต่ผลิตภัณฑ์โดยหลักแล้วจะเป็นจำพวกเครื่องปรับอากาศทั้งแบบแขวนผนัง (Wall Type)
  แบบฝังใต้ฝ้า (Ducted Type) ตลอดจนถึงชุดปรับอากาศขนาดใหญ่ตั้งแต่ 100,000 –
  300,000 บีทียู ต่อชั่วโมง
  ซึ่งจุดเด่นของบริษัทในด้านนี้คือการตอบสนองความต้องการของลูกค้าได้มากตามที่ต้องการ
  กล่าวคือ บริษัทสามารถปรับปรุงเปลี่ยนแปลง หรือ แม้กระทั่งออกแบบผลิตภัณฑ์ใหม่
  ให้เหมาะสมตามความต้องการของลูกค้าแต่ละรายได้เป็นอย่างดี

  1. การตลาดและภาวะแข่งขัน

  เนื่องจากบริษัทไม่มีนโยบายที่จะออกผลิตภัณฑ์ที่เป็นตราสินค้าของบริษัทเอง เราจะเป็นไปในธุรกิจ
  OEM (Original Equipment Manufacturer) และ ODM (Original Design
  Manufacturer) โดยเราจะทำการพัฒนาผลิตภัณฑ์ของเรา
  ให้เหมาะสมกับความต้องการของลูกค้าแต่ละราย
  ซึ่งในปัจจุบันเราได้ติดต่อกับลูกค้าในต่างประเทศหลายรายด้วยกัน อาทิ เช่น
  สาธารณรัฐอาหรับเอมิเรสต์ ออสเตรเลีย สหรัฐอเมริกา และ ญี่ปุ่น เป็นต้น

  ผู้ประกอบธุรกิจผลิตเครื่องปรับอากาศในประเทศไทยที่มีขนาดใหญ่และมีศักยภาพเท่าบริษัทฯ
  มีจำนวนไม่มากนัก ส่วนใหญ่จะเป็นโรงงานขนาดเล็กและมีกำลังการผลิตไม่มาก
  ดังนั้นคู่แข่งขันภายในประเทศที่แท้จริงของบริษัทฯ จึงเป็นตัวลูกค้าของบริษัทฯ เอง
  บริษัทฯจึงต้องสามารถผลิตสินค้าให้ได้ด้วยราคาที่ต่ำ คุณภาพที่สูงกว่าและมีประสิทธิภาพที่ดีกว่า
  จึงจะสามารถจูงใจให้ลูกค้ายืนยันให้บริษัทฯ เป็นศูนย์กลางการผลิตเครื่องปรับอากาศได้ตลอดไป

  สำหรับคู่แข่งขันภายนอกประเทศ ส่วนใหญ่เป็นบริษัทจากประเทศจีน
  ซึ่งมีต้นทุนด้านแรงงานที่ต่ำกว่า
  อย่างไรก็ตามกฎหมายสวัสดิการแรงงานของประเทศจีนที่บังคับใช้กับนายจ้างอย่างเข้มงวดมากขึ้น
  ประกอบกับค่าแรงขั้นต่ำของประเทศจีนที่ปรับเพิ่มสูงขึ้น
  ทำให้ความได้เปรียบของคู่แข่งขันจากประเทศจีนลดลง

  ทั้งนี้ปริมาณการผลิตเครื่องปรับอากาศในประเทศ
  และปริมาณการส่งออกเครื่องปรับอากาศในช่วงปี

  2547 – 2552 มีดังต่อไปนี้

  ปริมาณการผลิตเครื่องปรับอากาศในประเทศช่วงปี 2547-2552

  []

  ที่มา : สำนักงานเศรษฐกิจอุตสาหกรรม

  ปริมาณการส่งออกเครื่องปรับอากาศในประเทศช่วงปี 2547-2552

  []

  ที่มา : สำนักงานเศรษฐกิจอุตสาหกรรม

  กลุ่มลูกค้าเป้าหมาย

  1. ผู้ผลิตและผู้จำหน่าย เครื่องปรับอากาศที่มีชื่อเสียง ซึ่งในปัจจุบันบริษัทได้
  ทำการพัฒนาผลิตภัณฑ์ร่วมกับลูกค้ากลุ่มนี้ อันได้แก่ JOHNSON CONTRON (AUSTRALIA) (YORK
  BRAND), LG เป็นต้น

  2. ผู้ออกแบบ จำหน่ายติดตั้ง และให้บริการระบบปรับอากาศ
  สำหรับโครงการต่างๆในต่างประเทศ ซึ่งลูกค้ากลุ่มนี้จะมีโครงการต่างๆที่รับผิดชอบอยู่
  หลากหลายและมีความต้องการ
  ระบบปรับอากาศที่มีลักษณะเฉลาะสำหรับโครงการนั้นๆซึ่งในกลุ่มนี้บริษัทมีลูกค้ารายสำคัญคือ
  Westair Industries Inc.

  การจำหน่ายและช่องทางการจำหน่าย

  ลักษณะของธุรกิจในกลุ่มนี้จะมีลักษณะการติดต่อธุรกิจโดยตรงระหว่างบริษัทกับลูกค้าเป้าหมาย
  โดยลูกค้าแต่ละรายจะนำความต้องการผลิตภัณฑ์มาคุยกับบริษัทแล้วจากจุดนี้ก็จะพัฒนาต่อยอดออกไปจนกระทั่งเกิดเป็นผลิตภัณฑ์ที่ขายไปยังลูกค้าแต่ละราย

  สภาพการแข่งขันในอุตสาหกรรม

  การแข่งขันกับผู้ประกอบการภายในประเทศลักษณะของธุรกิจเครื่องปรับอากาศที่ผลิตเพื่อการส่งออกในลักษณะ
  ODM แบบนี้ มีผู้ประกอบการอยู่หลายรายในประเทศไทย อาทิเช่น บริษัท ยูนิเฟ๊กร์, บริษัท
  Bitwise เป็นต้น โดยเกือบทั้งหมดจะเป็นบริษัทของไทย
  ในขณะที่ผู้ผลิตเครื่องปรับอากาศข้ามชาติที่มีชื่อเสียง ( เช่น มิตซูบิซิ , ไดกิ้น แอลจี ฯลฯ )
  จะไม่เน้นในตลาดส่วนนี้มากนัก

  บริษัทมีคู่แข่งหลายรายซึงส่วนใหญ่จะกระจายอยู่ตามเมืองต่างๆ ในประเทศจีน ซึ่งจะเน้นกลยุทธ์
  ด้านราคาถูกเป็นหลัก ในขณะที่บริษัทจะไม่พยายามแข่งขันในด้านราคา
  แต่จะเน้นไปที่การการตอบสนองต่อความต้องการของลูกค้าแต่ละรายเป็นหลัก

  แนวโน้มภาวะอุตสาหกรรมและสภาพการแข่งขันในอนาคต

  ภูมิภาคเอเซีย ยังเป็นภูมิภาคหลักในการผลิต เครื่องปรับอากาศทั้งขนาดเล็กไปจนถึงขนาดใหญ่
  โดยฐานการผลิตเครื่องปรับอากาศที่ใหญ่ที่สุดยังเป็นประเทศจีน
  เนื่องจากมีแหล่งวัตถุดิบเป็นจำนวนมากและผู้ผลิตแบรนด์ต่างๆทั้งหลายที่มีชื่อเสียงในโลกต่างก็มีสาขาหรือโรงงานอยู่ในประเทศจีนแทบทั้งสิ้น

  อย่างไรก็ตาม เครื่องปรับอากาศจากประเทศจีนก็ยังคงมีภาพลักษณ์ ของสินค้าราคาถูก
  คุณภาพยังไม่สู้ดีนัก ในสายตาของผู้บริโภค
  เมื่อเทียบกันแล้วเครื่องปรับอากาศจากไทยดูจะมีภาพลักษณ์ที่ดีกว่า ในกรณีของบริษัท SNC เองนั้น
  ถึงแม้ว่าจะมีคู่แข่ง เป็นจำนวนมาก ในประเทศจีนและยังมีขนาดที่เล็กกว่าแต่บริษัทมีประสบการณ์
  และความชำนาญในอุตสาหกรรมสิ้นส่วน เครื่องปรับอากาศมากกว่า 30 ปี
  มีบุคลากรที่มีความรู้ในการออกแบบและพัฒนา เครื่องปรับอากาศ
  ที่สามารถตอบสนองต่อความต้องการของลูกค้าแต่ละรายได้ ตลอดจนถึงภาพลักษณ์
  ของเครื่องปรับอากาศไทยทำให้บริษัทฯ สามารถแข่งขันกับคู่แข่งทั้งหลายในต่างประเทศได้

  ในขณะที่ผู้ผลิตที่มีชื่อเสียงระดับโลกทั้ง ญี่ปุ่น เกาหลี หรือ อเมริกา
  ถึงแม้ว่าจะมีเทคโนโลยีที่สูงกว่าบริษัทแต่ในขณะเดียวกัน
  ตุ้นทุนการผลิตของบริษัทเหล้านี้ก็สูงด้วยเช่นกัน

  3. การจัดหาผลิตภัณฑ์หรือบริการ

  การผลิต ในปัจจุบัน บริษัทฯ มีโรงงานที่ใช้ผลิตเครื่องปรับอากาศสำหรับการส่งออกโดยตรงอยู่ 1
  แห่งคือโรงงานที่ นิคมอุตสาหกรรมแหลมฉบัง
  โดยวัตถุดิบส่วนใหญ่จะซื้อมาจากผู้ผลิตภายในประเทศเป็นส่วนใหญ่ โดยแบ่งได้ดั่งนี้

-   คอมเพรสเซอร์ : ซื้อมาจากผู้ผลิตในประเทศ เช่น Copeland และ Siam compressor
    และมีบางส่วนที่อาจนำเข้าจากต่างประเทศโดยตรงเช่น SANYO

-   MOTOR : ซื้อจากผู้ผลิตในประเทศเป็นหลัก

-   อุปกรณ์แลกเปลี่ยนความร้อน : ผลิตขึ้นมาจากกระบวนการผลิตภายในบริษัท

-   ชิ้นส่วนเหล็ก : ผลิตขึ้นมาจากกระบวนการผลิตภายในบริษัท

-   ชิ้นส่วนพลาสติก : มีทั้งชิ้นส่วนที่ซื้อจากภายนอกบริษัท ( ในประเทศไทย )
    และชิ้นส่วนที่ผลิตจากบริษัทในกลุ่มซึ่งกล่าวโดยรวมแล้วบริษัทซื้อวัตถุดิบจากผู้จัดจำหน่ายในประเทศกว่า
    80% ของมูลค่าทั้งหมด

  ผลกระทบต่อสิ่งแวดล้อมจากกระบวนการผลิตหรือการกำจัดวัตถุดิบเหลือใช้

  วัตถุดิบที่ใช้ประกอบเป็นเครื่องปรับอากาศโดยส่วนใหญ่ก็จะประกอบด้วย เหล็ก ทองแดง
  อลูมิเนียม

  และพลาสติก
  ซึ่งเป็นวัตถุดิบเหลือใช้จากกระบวนการผลิตก็จะถูกจำหน่ายออกไปยังผู้รับซื้อเศษวัสดุเพื่อนำกลับไปยังโรงงานผู้ผลิตวัตถุดิบเหล่านั่น
  เพื่อทำการ Recycle ดังนั้นผลกระทบโดยตรงต่อสิ่งแวดล้อม สามารถกล่าวได้ว่ามีอยู่น้อยมาก
  ในขณะเดียวกัน โรงงานที่แหลมฉบัง ซึ่งตั้งอยู่ในเขตนิคมอุตสาหกรรม
  จะต้องทำการตรวจวัดน้ำทิ้ง การปล่อยกาซ ต่างๆ ออกจากบริษัท
  และรายงานให้ทางนิคมอุตสาหกรรมทราบทุกเดือน
  ซึ่งบริษัทก็สามารถควบคุมค่าต่างๆทางสิ่งแวดล้อมได้เป็นอย่างดี

4.  อุตสาหกรรมอิเล็คทรอนิคส์ เครื่องซักผ้า และ ผลิตและซ่อมแม่พิมพ์

  4.4.1 อุตสาหกรรมอิเลคทรอนิคส์

  ในโลกของยุคการสื่อสารที่ไร้พรมแดน
  วิวัฒนาการของเทคโนโลยีและการสื่อสารได้มีการเปลี่ยนแปลงและพัฒนาอย่างรวดเร็ว
  การเปลี่ยนแปลงที่เกิดขึ้นส่งผลทั้งในด้านของระบบซอร์ฟแวร์และฮาร์ดแวร์
  ที่ต้องมีการแข่งขันปรับเปลี่ยนรูปแบบที่ค่อนข้างสูง
  การเปลี่ยนแปลงของเทคโนโลยีและการสื่อสารที่เกิดขึ้น ส่งผลให้หลายบริษัทฯ
  ได้พยายามพัฒนาชิ้นส่วนอิเลคทรอนิคส์เพื่อให้ลดขนาด /
  เพิ่มความสามารถของชิ้นงานให้มีประสิทธิภาพสูงขึ้น
  ทำให้แนวโน้มการตลาดของชิ้นส่วนอิเลคทรอนิคส์มีการเติบโตค่อนข้างสูง

  ปัจจุบัน SNC ได้ผลิตชิ้นส่วนอิเลคทรอนิคส์
  โดยลูกค้าหลักของบริษัทฯเป็นบริษัทที่มียอดการผลิตชิ้นส่วนทางอิเลคทรอนิคส์ที่อยู่ในอันดับต้น ๆ
  ในประเทศไทยโดยยอดการผลิตและส่งสินค้าออกของ ค่อนข้างสูงในปี 2552
  สำหรับตลาดของสินค้าสำเร็จรูปผลิตภัณฑ์อิเลคทรอนิคส์ของส่วนใหญ่จะเป็นลูกค้าในแถบอเมริกา
  และในภาคพื้นเอเชียก็จะมีลูกค้าในประเทศอินเดียเป็นหลัก
  ซึ่งสภาพเศรษฐกิจที่ลดลงในปีที่ผ่านมาในด้านของผลกระทบต่อลูกค้าก็ยังคงส่งผลกระทบที่ไม่รุนแรงต่ออุตสาหกรรมชิ้นส่วนอิเลคทรอนิคส์

  บริษัทฯได้รับจ้างผลิตชิ้นส่วนเพื่อนำไปประกอบเป็นชุดในอุปกรณ์ระบบอิเลคทรอนิคส์
  โดยชิ้นงานต่าง ๆ ที่บริษัทฯ ผลิตจะเป็นชิ้นงานที่ผ่านการขึ้นรูป โดยการนำอลูมิเนียม,เหล็ก
  หรือสแตนเลสมาผ่านกระบวนการขึ้นรูป โดยใช้ Turret Punch Machine / Laser Cut
  Machine, CNC Bending Machine, Spot Machine
  และเมื่อผ่านกระบวนการขึ้นรูปเสร็จเรียบร้อยก็จะนำชิ้นงานบางส่วนมาทำการชุบ, พ่นสี และ
  Screen ชิ้นงาน แล้วนำชิ้นส่วนต่างๆมาประกอบเป็นโครงสร้างอุปกรณ์อิเลคทรอนิคส์ประเภทต่าง
  ๆตามรูปแบบความต้องการของลูกค้า
  และผ่านกระบวนการในการตรวจสอบคุณภาพอย่างละเอียดก่อนส่งมอบให้ลูกค้า
  เพื่อนำไปประกอบเป็นผลิตภัณฑ์สำเร็จรูปที่โรงงานประกอบของลูกค้าก่อนส่งมอบถึงมือผู้บริโภคต่อไป

  []

  4.4.2 อุตสาหกรรมเครื่องซักผ้า

  ปัจจุบันเครื่องซักผ้านับเป็นอุปกรณ์ที่อำนวยความสะดวกสบายให้กับผู้ที่ใช้เวลาส่วนใหญ่อยู่กับการทำงาน
  เพราะในขณะที่เครื่องซักผ้าทำงาน ผู้ใช้สามารถที่จะนำช่วงเวลาดังกล่าวไปทำงานอย่างอื่นได้
  เท่ากับว่าผู้ใช้สามารถได้งานมากกว่า 2 อย่างในช่วงเวลาเดียวกัน

  อุตสาหกรรมเครื่องซักผ้าในประเทศไทย ปัจจุบันก็มีการแข่งขันกันสูง ไม่ว่าจะเป็นค่ายญี่ปุ่น
  ค่ายเกาหลี ค่ายของจีน ค่ายอเมริกาและอื่น ๆ ต่างก็ผลิตสินค้าออกมาจำหน่าย
  แข่งขันอยู่ตลอดเวลา สำหรับลูกค้าของบริษัทฯ อันได้แก่ Electrolux (Thailand) ในปี
  2552 ยอดการผลิตช่วงต้นปี ถูกผลกระทบจากสภาวะเศรษฐกิจ ทำให้ยอดการผลิตลดลง
  และเริ่มเข้าสู่สภาวะปกติช่วงปลายปี 2552

  ตลาดของเครื่องซักผ้า Electrolux (Thailand) ส่วนใหญ่ผลิตเพื่อส่งออกไปยังแถบยุโรป
  และได้กระจายสินค้าต่อไปยังผู้บริโภคอีกครั้ง
  เพราะฉะนั้นสภาวะการแข่งขันในประเทศไทยที่มีการแข่งขันสูงจึงไม่ส่งผลกระทบต่อบริษัทฯ
  ทั้งนี้เพราะตลาดของลูกค้า Electrolux (Thailand) เป็นตลาดที่ผลิตเพื่อส่งออกเป็นหลัก

  บริษัทฯ ได้รับจ้างผลิตชิ้นส่วนโลหะขึ้นรูป โดยการนำเหล็กแผ่นมาผ่านกระบวนการแปรรูป โดยใช้
  Turret Punch Machine และ CNC Bending Machine แปรรูปเป็นชิ้นงานต่าง ๆ
  ตามความต้องการที่ลูกค้ากำหนดมา หลังจากนั้นชิ้นงานบางส่วนก็จะถูกนำไปผ่านกระบวนการพ่นสี
  เสร็จแล้วชิ้นงานจะต้องถูกตรวจสอบคุณภาพก่อนนำส่งไปยังโรงงานประกอบ พร้อมกับชิ้นส่วนอื่น ๆ
  เพื่อผลิตเป็นสินค้าสำเร็จรูปผลิตภัณฑ์เครื่องซักผ้า ส่งให้ผู้บริโภคต่อไป

  []

  4.4.3 ผลิตและซ่อมแม่พิมพ์

  เมื่อเรามองดูรถยนต์ และเครื่องใช้ไฟฟ้าต่างๆรอบตัวเรา
  จะเห็นว่าประกอบไปด้วยชิ้นส่วนต่างๆนับเป็นพันๆ ชนิด ซึ่งในบรรดาชิ้นส่วนที่เป็นแผ่นโลหะ
  หรือพลาสติกซึ่งมีจำนวนเป็นหลายร้อยชิ้นนั้น มีความจำเป็นที่ต้องใช้แม่พิมพ์เพื่อใช้ในการผลิต
  จึงเห็นได้ว่า อุตสาหกรรมการผลิตแม่พิมพ์ขึ้นรูปโลหะ และ การผลิตแม่พิมพ์พลาสติก
  เป็นอุตสาหกรรมต้นน้ำหลัก ที่มีความสำคัญเป็นอย่างยิ่งในอุตสาหกรรมการผลิตรถยนต์
  และอุตสาหกรรมการผลิตเครื่องใช้ไฟฟ้า

  1. สภาวะการแข่งขัน

  ธุรกิจการผลิตแม่พิมพ์ขึ้นรูปโลหะและพลาสติกในประเทศไทย
  ได้เจริญเติบโตมากับอุตสาหกรรมการผลิตต่างๆ ในประเทศไทยมานาน
  แต่เพิ่งได้รับการพัฒนาและส่งเสริมให้มีเทคโนโลยี่ที่ดีขึ้นไม่นานมานี้
  ทำให้มีบริษัทผู้ผลิตแม่พิมพ์บางส่วนได้พัฒนาความสามารถในการผลิตให้มีมาตรฐานสูงขึ้น
  แต่ยังมีจำนวนไม่มากนัก

  2. กรรมวิธีการผลิต

  การผลิตแม่พิมพ์ เริ่มตั้งแต่การออกแบบชิ้นส่วนต่างๆซึ่ง ปัจจุบันใช้เหล็กเป็นส่วนประกอบหลัก
  โดยเหล็กแต่ละชิ้นจะได้รับการขึ้นรูปตามแบบ โดยเครื่องจักรต่างๆ เช่น เครื่องกลึง, เครื่อง
  CNC, เครื่อง Wire Cut , เครื่อง EDM เป็นต้น หลังจากนั้น ก็นำชิ้นส่วนต่างๆ
  มาประกอบกันเป็นแม่พิมพ์

  3. ด้านวัตถุดิบ

  การผลิตแม่พิมพ์จะมีปัญหาในเรื่องเวลาการสั่งซื้อวัตถุดิบ
  เนื่องจากวัตถุดิบที่ใช้ในการผลิตส่วนใหญ่จะเป็นแผ่นเหล็กสำเร็จ (Finishing Plate)
  ซึ่งมีผู้ผลิตในประเทศไทยจำนวนไม่มาก และเป็นการผลิตแบบ Made to Order
  นอกจากนี้ชิ้นส่วนบางชิ้นยังต้องนำไปผ่านกระบวนการชุบผิว เพื่อให้มีความแข็ง หรือมีความลื่น
  ซึ่งเป็นกระบวนการที่ต้องใช้เวลานาน
  ซึ่งสามารถแก้ไขโดยการจัดลำดับการผลิตชิ้นส่วนให้สัมพันธ์การความต้องการใช้งานได้ระดับหนึ่ง

  4. ด้านเครื่องจักร

  บริษัทได้ใช้ เครื่องจักรที่มีประสิทธิภาพและมีความเที่ยงตรงสูงจาก ญี่ปุ่นและ ไต้หวัน
  มาทำการผลิตชิ้นส่วน โดยใช้ระบบคอมพิวเตอร์ส่งผ่านข้อมูลในการออกแบบมาที่เครื่องจักร
  โดยตรงทำให้สามารถผลิตชิ้นส่วนที่ความเที่ยงตรงสูง
  และยังมีระบบการบำรุงรักษาเครื่องจักรเป็นอย่างดี
  ทำให้เครื่องจักรสามารถใช้งานได้ดีอยู่ตลอดวลา

  5. ด้านแรงงานและการผลิต

  การผลิตแม่พิมพ์ เป็นอุตสาหกรรมที่ต้องใช้พนักงานที่มีประสบการณ์ และมีความเชี่ยวชาญสูง ไม่ว่า
  จะเป็นการออกแบบ หรือ การใช้เครื่องจักร รวมไปถึงการประกอบมาพิมพ์ ถึงแม้บริษัท
  จะเพิ่งเปิดดำเนินการมาไม่นาน แต่ก็ได้รวบรวมบุคคลากรที่มีประสบการณ์
  และความสามารถสูงมาครบทุกด้าน นอกจากนี้ ยังได้มีเจ้าหน้าที่ชาวญี่ปุ่นจากบริษัทร่วมทุน
  ซึ่งมีประสบการณ์สูงในการออกแบบ และผลิตแม่พิมพ์ มาประจำที่บริษัท
  เพื่อทำการถ่ายทอดเทคโนโลยี่ให้กับพนักงาน
  นอกจากนี้บริษัทยังมีแผนงานที่จะนำเอาระบบคอมพิวเตอร์มาช่วยในการออกแบบ
  เพื่อให้การออกแบบทำได้รวดเร็วและถูกต้อง ซึ่งทำให้สามารถลดเวลาการผลิตลงได้

  6. ด้านการตลาดและภาวะการแข่งขัน

  ในธุรกิจการทำแม่พิมพ์เป็นธุรกิจที่ต้องดำเนินการควบคู่ได้กับอุตสาหกรรมการผลิตชิ้นส่วนโลหะขึ้นรูป
  และ ชิ้นส่วนการผลิตพลาสติก ซึ่งบริษัทได้ดำเนินการด้านตลาดควบคู่ไปกับ บริษัทในกลุ่มของ SNC
  ทำให้บริษัทสามารถให้บริการลูกค้าได้ครบวงจร
  ตั้งแต่การผลิตแม่พิมพ์ไปจนถึงการผลิตชิ้นส่วนตามที่ลูกค้าต้องการได้